Lav et referat af nedenstående tekst:

Tekst:
Byrådspolitikeren i Aalborg Kommune Rosa Sulaiman (S) blev nær ramt af en spytklat efter et udvalgsmøde i fredags, da hun var ude at gå en tur med sin hund Ritt. Det skriver den oprevne politiker på Facebook. Spytklatten var ifølge politikeren sendt af sted direkte mod hende. Afsenderen var en mand, der ligesom Rosa Sulaiman var ude at gå en tur med sin hund. Efterfølgende fik en chokeret Rosa Sulaiman spurgt manden, om spytklatten var sendt af sted mod hende, hvortil manden svarede: "Hold din kæft, din perkerluder". - Skrid hjem til hvor du kommer fra, lød det videre fra manden. Ingen brød ind Hændelsen skete ved højlys dag, trods det var der ingen, der greb ind, mens hændelsen udspillede sig. På Facebook skriver Rosa Sulaiman videre, at adrenalinen pumpede rundt i kroppen på hende, og hun frygtede, at manden ville komme stormende og slå hende ned. I dagene efter har politikeren både været vred på manden, men også de forbipasserende som ikke brød ind. - Tanken om at vende sin vrede og destruktive oplevelser fra det virkelige liv til noget positivt for nogen har drevet mig i livet og særligt i politik. Racisme skal bekæmpes. Det starter med, at vi anerkender problemet og aktivt arbejder imod det værdisæt på alle parametre, skriver hun i opslaget.

Referat:
En ganske almindelig gåtur med hunden udviklede sig til alt andet, end Aalborg-politikeren Rosa Sulaiman (S) havde forventet.